Ministru kabineta rīkojuma projekta

**“Par Jūrmalas pilsētas pašvaldībai piekrītošo būvju, kas atrodas uz valsts zemesgabala Tukuma ielā 16/18, Jūrmalā, pārņemšanu valsts īpašumā un valsts īpašuma objekta nodošanu privatizācijai”**

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta rīkojuma projekta “Par Jūrmalas pilsētas pašvaldībai piekrītošo būvju, kas atrodas uz valsts zemesgabala Tukuma ielā 16/18, Jūrmalā, pārņemšanu valsts īpašumā un valsts īpašuma objekta nodošanu privatizācijai” (turpmāk – Rīkojuma projekts) mērķis ir pārņemt bez atlīdzības valsts īpašumā Jūrmalas pilsētas pašvaldībai piekrītošās būves, kas atrodas uz valstij piederoša zemesgabala, un saskaņā ar likuma “Par valsts un pašvaldību īpašuma objektu privatizāciju” (turpmāk – Privatizācijas likums) tiesisko regulējumu nodot privatizācijai īpašuma objektu (zemesgabalu un būves) Tukuma ielā 16/18, Jūrmalā, lai panāktu šā īpašuma objekta privatizācijas saprātīgu risinājumu.Rīkojuma projekts stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Rīkojuma projekts sagatavots, pamatojoties uz Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma (turpmāk – Pabeigšanas likums) 5. panta pirmo daļu, 6. panta pirmo, otro un trešo daļu, Privatizācijas likuma 12. panta pirmo, otro, trešo, ceturto un sesto daļu, 66. panta pirmo daļu, likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 8. panta septīto daļu, likuma “Par nekustamā īpašuma ierakstīšanu zemesgrāmatās” 36.panta pirmās daļas 6.punktu un otro daļu, Latvijas Republikas Civillikuma 968.pantu, Publiskas personas mantas atsavināšanas likuma (turpmāk - Atsavināšanas likums) 42.panta otro daļu, 42.1 pantu un 43.pantu, Ministru kabineta 2019.gada 26.novembra noteikumiem Nr.557 “Noteikumi par valsts īpašumu privatizāciju veicošas institūcijas pārvaldes uzdevuma deleģēšanu”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | AS “Publisko aktīvu pārvaldītājs Possessor” (turpmāk – Possessor) privatizācijas ierosinājumu reģistrā 2006. gada 31. augustā ar Nr.1.718 reģistrēts Jūrmalas pilsētas domes pārsūtītais fiziskas personas privatizācijas ierosinājums par nekustamo īpašumu Tukuma ielā 16/18, Jūrmalā.Saskaņā ar Ministru kabineta 2008. gada 13. novembra rīkojumu Nr. 714 “Par valsts akciju sabiedrības “Privatizācijas aģentūra” pilnvarošanu apzināt īpašuma objektus, par kuriem ir saņemti privatizācijas ierosinājumi” pielikuma 8. punktu Possessor bija pilnvarots valsts vārdā vērsties tiesā vai pie notāra, lai veiktu darbības, kas nepieciešamas īpašuma objekta Tukuma ielā 16/18, Jūrmalā, atzīšanai par bezīpašnieka vai bezmantinieka mantu.Jūrmalas pilsētas dome 2009.gada 26.februārī pieņēma lēmumu Nr.122 “Par Ķemeru kinoteātra ēkas un palīgceltnes Jūrmalā, Tukuma ielā 16/18 nodošanu pašvaldības īpašumā” (un 03.08.2005. Lēmums Nr.292), kurā norādīja, ka Ķemeru kinoteātra ēka (būves kadastra apzīmējums 13000264607001) un palīgceltne (būves kadastra apzīmējums 13000264607002) (turpmāk abas kopā Būves) ir Jūrmalas pilsētas pašvaldības bilancē.Ar Rīgas pilsētas Vidzemes priekšpilsētas tiesas 2011.gada 9.novembra Lēmumu lietā Nr.C30538510 tika nolemts atstāt bez izskatīšanas Possessor pieteikumu par juridiska fakta konstatēšanu Būvju atzīšanai par bezīpašnieka mantu. Tiesa ņēma vērā Jūrmalas pilsētas domes paskaidrojumu, ka tā neatzīst pieteikumu un uzskata, ka lietā ir strīds par īpašuma tiesībām uz nekustamo īpašumu Tukuma ielā 16/18, Jūrmalā.Zemesgabals Tukuma ielā 16/18, Jūrmalā, kadastra Nr. 13000264607 (zemes vienības kadastra apzīmējums 13000264607) 3917 m² platībā (turpmāk – Zeme), 2013.gada 25.martā ierakstīts Jūrmalas pilsētas zemesgrāmatas nodalījumā Nr.100000519462 uz Latvijas valsts vārda Finanšu ministrijas personā. Saskaņā ar Civillikuma 968.pantu uz zemes uzcelta un cieši ar to savienota ēka atzīstama par tās daļu.Būves Tukuma ielā 16/18, Jūrmalā, ir Jūrmalas pilsētas pašvaldības bilancē. Īpašuma tiesības uz Būvēm zemesgrāmatā nav nostiprinātas. Akti par Būvju nodošanu ekspluatācijā nav saglabājušies, bet saskaņā ar Nekustamā īpašuma valsts kadastra informācijas sistēmas datiem Būvju ekspluatācija ir uzsākta 1962.gadā.Jūrmalas pilsētas dome 2018.gada 18.decembra Lēmumā Nr.641 “Par būvju Tukuma ielā 16/18, Jūrmalā, nodošanu valsts īpašumā bez atlīdzības” ir atzinusi, ka Jūrmalas pilsētas tiesiskajā valdījumā esošās Būves nav nepieciešamas likuma “Par pašvaldībām” 15.pantā minēto Jūrmalas pilsētas pašvaldības autonomo funkciju izpildes nodrošināšanai, izteikusi vēlmi nodoto Būves valsts īpašumā bez atlīdzības un lūgusi Finanšu ministriju sagatavot un Ministru kabinetu izdot rīkojumu par minēto būvju pārņemšanu bez atlīdzības Latvijas valsts īpašumā, nenosakot īpašuma tiesību ierobežojumus.Ievērojot likuma “Par pašvaldībām” 14.panta pirmās daļas 2.punktu, 21.panta pirmās daļas 17.punktu, Atsavināšanas likuma 3.panta pirmās daļas 6.punktu, 42.panta otro daļu, 42.1 pantu un 43.pantu, pašvaldība var nodot bez atlīdzības pašvaldībai piederošo/piekritīgo īpašumu valsts īpašumā. Rīkojuma projekts paredz pārņemt Jūrmalas pilsētas pašvaldības valdījumā esošās Būves bez atlīdzības valsts īpašumā, kas atrodas uz valsts Zemes, un nodot šo īpašuma objektu (Zemi un Būves) privatizācijai kā vienotu nekustamo īpašumu.Saskaņā ar Atsavināšanas likuma 42.1 panta pirmo daļu valstij vai pašvaldībai piekrītošo nekustamo īpašumu, ievērojot normatīvajos aktos noteiktos ierobežojumus rīcībai ar piekritīgo nekustamo īpašumu un šā likuma 42. panta nosacījumus, var nodot īpašumā bez atlīdzības, ja valstij vai pašvaldībai piekrītošais nekustamais īpašums tiek ierakstīts zemesgrāmatā uz valsts vai pašvaldības vārda vienlaikus ar ieguvēja īpašuma tiesību nostiprināšanu uz attiecīgo īpašumu.Lai nodrošinātu Civillikuma 968.pantā nostiprināto ēkas un zemes nedalāmības principu, kā arī izpildītu Privatizācijas likuma 12. panta ceturtās daļas un Pabeigšanas likuma 6. panta otrās daļas prasības, nepieciešams izveidot un nodot privatizācijai vienotu valsts īpašuma objektu Tukuma ielā 16/18, Jūrmalā, šādā sastāvā:1. zemes vienība 0,3917 ha platībā (zemes vienības kadastra apzīmējums 13000264607);2. būve – kinoteātris (būves kadastra apzīmējums: 13000264607001), kopējā platība 694,60 m2;3. būve – šķūnis (būves kadastra apzīmējums 13000264607002), kopējā platība 58,70 m2.(turpmāk viss kopā – Objekts).Objekts nav iznomāts un Objektam nav pirmpirkuma tiesīgās personas.Saskaņā ar likuma “Par nekustamā īpašuma ierakstīšanu zemesgrāmatās” 36.panta pirmās daļas 5.punktu ēkas (būves) zemesgrāmatās ierakstāmas uz valsts vai pašvaldības vārda, pamatojoties uz administratīvā kārtībā pieņemtu aktu par valsts īpašumā esošu ēku (būvju) nodošanu pašvaldībai vai otrādi.Saskaņā ar likuma “Par nekustamā īpašuma ierakstīšanu zemesgrāmatās” 36.panta pirmās daļas 6.punktu ēkas (būves) zemesgrāmatās ierakstāmas uz pašvaldības vārda, pamatojoties uz pašvaldības iestādes izsniegtu izziņu, kas apliecina, ka ēka (būve) ir pašvaldības iestādes bilancē. Ievērojot minēto, kā arī to, ka Būves joprojām ir Jūrmalas pilsētas pašvaldības bilancē, Possessor lūdza Jūrmalas pilsētas domi nostiprināt īpašuma tiesības uz minētajām Būvēm zemesgrāmatā. Jūrmalas pilsētas dome ar 2020.gada 5.februāra vēstuli Nr.1.1-19/20N-814 norādīja, ka Būves netiek izmantotas pašvaldības funkciju nodrošināšanai, turklāt zemesgabals Tukuma ielā 16/18, Jūrmalā, jau ir ierakstīts zemesgrāmatā uz valsts vārda Finanšu ministrijas personā un būvju ieguvējs saskaņā ar Publiskas personas mantas atsavināšanas likuma 42.1 panta pirmo, otro un trešo daļu var veikt visas ar nekustamā īpašuma ierakstīšanu zemesgrāmatā saistītās darbības.Saskaņā ar likuma “Par nekustamā īpašuma ierakstīšanu zemesgrāmatās” 36.panta otro daļu valsts ēkas (būves) ierakstāmas zemesgrāmatā uz valsts vārda attiecīgas valsts institūcijas personā atbilstoši likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta noteikumiem. Likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta septītā daļa paredz, ka uz valsts vārda Ministru kabineta noteiktās valsts īpašumu privatizāciju veicošās institūcijas personā zemesgrāmatā tiek ierakstīti privatizācijai nodoti valstij piederoši un piekrītoši neapbūvēti vai apbūvēti zemes gabali, tādēļ Objekts nododams Possessor valdījumā un zemesgrāmatā ierakstāms uz valsts vārda Possessor personā.Privatizācijas likuma 12. panta pirmā daļa noteic, ka jebkura fiziskā vai juridiskā persona ir tiesīga ierosināt jebkura tāda valsts īpašuma objekta privatizāciju, uz kuru attiecināms šis likums. Privatizācijas ierosinājums ir iesniegts Pabeigšanas likuma 5. panta pirmajā daļā noteiktajā termiņā (līdz 31.08.2006.).Saskaņā ar Pabeigšanas likuma 6. panta otro daļu Ministru kabinets Privatizācijas likuma 12. panta ceturtajā daļā minēto lēmumu par valsts īpašuma objekta nodošanu privatizācijai vai pamatotu atteikumu par privatizācijas ierosinājuma noraidīšanu pieņem četru mēnešu laikā no privatizācijas ierosinājuma saņemšanas dienas. Pabeigšanas likuma pārejas noteikumu 14.2 punktā ir noteikts, ja laikā līdz šā likuma 6. panta otrajā daļā un pārejas noteikumu 12., 14. vai 14.1 punktā noteiktajam termiņam ir ierosināta un nav pabeigta tiesvedība lietā par īpašuma atzīšanu par bezīpašnieka vai bezmantinieka mantu, Ministru kabinets šā likuma 6. panta otrajā daļā minēto lēmumu par nodošanu privatizācijai vai pamatotu atteikumu nodot privatizācijai pieņem četru mēnešu laikā no dienas, kad likumīgā spēkā stājies tiesas nolēmums vai notariāls akts. Pabeigšanas likuma 6. panta otrajā daļā noteiktais termiņš netika ievērots objektīvu iemeslu dēļ. Ņemot vērā, ka saskaņā ar Jūrmalas pilsētas domes 2009.gada 26.februāra lēmumu Nr.122 “Par Ķemeru kinoteātra ēkas un palīgceltnes Jūrmalā, Tukuma ielā 16/18 nodošanu pašvaldības īpašumā” būves bija Jūrmalas pilsētas pašvaldības bilancē un bija nepieciešamas pašvaldības autonomo funkciju pildīšanai, līdz ar to pastāvēja strīds par īpašuma tiesībām uz tām, ar Rīgas pilsētas Vidzemes priekšpilsētas tiesas 2011.gada 9.novembra Lēmumu lietā Nr.C30538510 tika nolemts atstāt bez izskatīšanas Possessor pieteikumu par juridiska fakta konstatēšanu. Savukārt 2018.gada 18.decembrī Jūrmalas pilsētas dome Lēmumā Nr.641 “Par būvju Tukuma ielā 16/18, Jūrmalā, nodošanu valsts īpašumā bez atlīdzības” atzina, ka būves Tukuma ielā 16/18, Jūrmalā, nav nepieciešamas likuma “Par pašvaldībām” 15.pantā minēto Jūrmalas pilsētas pašvaldības autonomo funkciju izpildes nodrošināšanai un lūdza Finanšu ministriju sagatavot un Ministru kabinetu izdot rīkojumu par minēto būvju pārņemšanu bez atlīdzības Latvijas valsts īpašumā. Neskatoties uz to, ka Pabeigšanas likuma 6.panta otrajā daļā noteiktais termiņš netiek ievērots, tomēr ar privatizācijas ierosinājuma iesniegšanu ir uzsākta administratīvā lieta, kas paredz Ministru kabinetam pieņemt administratīvo aktu, t.i. pieņemt lēmumu par attiecīga valsts īpašuma nodošanu privatizācijai vai atteikumu nodot to privatizācijai.Pabeigšanas likuma 6.panta piektajā daļā noteikts, ka tikai Ministru kabinets var pieņemt lēmumu par atteikumu nodot privatizācijai valsts īpašuma objektu, likuma 5.panta otrās daļas 2.punktā minēto apbūvētu zemesgabalu, kā arī neapbūvētu zemesgabalu. Ministrijas vai citas institūcijas iebildumi pret konkrētā valsts īpašuma nodošanu privatizācijai nevar būt par pamatu tam, lai šā valsts īpašuma privatizācijas ierosinājumu Ministru kabinets neizskatītu pēc būtības.Saskaņā ar Pabeigšanas likuma 6.panta trešo daļu tikai Ministru kabinets vai pašvaldības dome (padome), lemjot par valsts vai pašvaldības īpašuma objekta, kā arī apbūvēta un neapbūvēta zemesgabala nodošanu privatizācijai, izvērtē, vai attiecīgais objekts vai zemesgabals ir nepieciešams valsts pārvaldes funkciju vai valsts vai pašvaldības komercdarbības veikšanai saskaņā ar Valsts pārvaldes iekārtas likumu. Lai izvērtētu vai Objekts nepieciešams valsts pārvaldes funkciju vai valsts vai pašvaldības komercdarbības veikšanai saskaņā ar Valsts pārvaldes likumu, Ministru kabineta noteikumu projekts tiek izsludināts Valsts sekretāru sanāksmē. Gadījumā, ja kādai institūcijai minētais valsts īpašuma objekts būs nepieciešams valsts pārvaldes funkciju veikšanai, tad konkrētai institūcijai būs jāsagatavo atteikums nodot to privatizācijai. Atbilstoši Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 6.panta otrajai un piektajai daļai Ministru kabinets ir tā institūcija, kas pieņem gala lēmumu par noteikta valsts īpašuma objekta nodošanu vai atteikumu nodot privatizācijai.Pamatojoties uz Privatizācijas likuma 12.panta ceturto un sesto daļu, Pabeigšanas likuma 6.panta otro, trešo un piekto daļu, tikai Ministru kabinetam ir jāpieņem lēmums par valsts īpašuma objekta nodošanu privatizācijai vai atteikumu nodot privatizācijai.Rīkojuma projekts paredz nodot Objektu privatizācijai, kā arī ierakstīt to zemesgrāmatā uz valsts vārda Possessor personā. |
| 3. | Projekta izstrādē iesaistītās institūcijas un publiskas personas kapitālsabiedrības | Possessor un Ekonomikas ministrija. |
| 4. | Cita informācija | Possessor segs izdevumus, kas radīsies, Rīkojuma projekta 2. punktā minētos nekustamos īpašumus ierakstot zemesgrāmatā uz Latvijas valsts vārda Possessor personā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jautājuma būtība skar Ministru kabineta tiesības pieņemt lēmumu nodot privatizācijai valsts īpašuma objektu, pamatojoties uz Privatizācijas likuma 12.panta pirmo, otro, trešo, ceturto un sesto daļu, 66.panta pirmo daļu un Pabeigšanas likuma 6.panta pirmo un trešo daļu. Līdz ar to šis jautājums neparedz ieviest izmaiņas, kas varētu ietekmēt sabiedrības intereses.Rīkojuma projekts attiecināms uz fiziskām un juridiskām personām, kuras privatizēs Rīkojuma projektā minēto Objektu. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts nerada ietekmi uz valsts vai pašvaldību budžetiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | AS “Publisko aktīvu pārvaldītājs Possessor”, Finanšu ministrija, VAS “Valsts nekustamie īpašumi” un Jūrmalas pilsētas pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Possessor veiks savas funkcijas, kas noteiktas normatīvajos aktos.Rīkojuma projekta izpilde neietekmēs iesaistīto institūciju pieejamos cilvēkresursus.Saistībā ar Rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas. |
| 3. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā “Latvijas Vēstnesis”, tos publicējot elektroniski tīmekļa vietnē: www.vestnesis.lv. |

**Ekonomikas ministrs J. Vitenbergs**

**Vīza:**

**Valsts sekretārs E. Valantis**

Dzimtā-Zemīte 67021325,

Lienite.Dzimta-Zemite@possessor.gov.lv

Mālnieks 67013047,

Girts.Malnieks@em.gov.lv